Lura fl-abitat natural tagħhom. Filmat ta' Bird Life Malta juri kwakka u bagħdan aħmar jinħelsu wara li ngħataw il-kura neċċessarja. Dan kien mument mistenni mill-volontiera tal-Bird Life hekk kif il-ħidma u d-dedikazzjoni tagħhom wasslet biex dawn iż-żewġ tipi ta' għasafar ikomplu jittajjru fuq pajjiżna. Bird Life Malta spjegat li l-bagħdan instab f'Selmun, fejn instab ferit biċ-ċomb fil-ġewnaħ. Ladarba ngħata l-kura għall-feruti tiegħu nħeles fuq Kemmuna. Il-kwakka nstabet fuq bejn ta' lukanda fil-Mellieħa, u ngħatat kura għax kienet dgħajfa ħafna.